
Projekteerimistingimuste määramine

(Soldino ja Pähklimäe linnaosade ajutise sidekaablite projekteerimine)

1. ASJAOLUD JA MENETLUSE KÄIK
16.01.2012. a OÜ Fill,  registrikood 10612276, asukoht Karja tn 5-5, Narva, keda esindab Feliks Korkiainen, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Soldino ja Pähklimäe linnaosade sidekaablite projekteerimise ehitusprojekti koostamiseks. 
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

Määrata projekteerimistingimused Soldino ja Pähklimäe linnaosade ajutise sidekaablite ehitusprojekti koostamiseks järgnevalt:                                                         
	3.1. ÜLDANDMED



	3.1.1  Tellija


	OÜ Fill
Karja tn 5-5, 20306 Narva

	3.1.2  Asukoht                                         
	Soldino ja Pähklimäe linnaosad

	3.1.3  Käesolevad projekteerimistingimused on kehtivad kuni 25.01.2014. a

	3.1.4  Projekteerimistingimuste koostamise alus:     

          projekteerimistingimuste 16.01.2012. a taotlus nr 438/1-14, Feliks Korkiainen.

	3.2 PROJEKTEERIMISE EESMÄRK




Projekti koostamise eesmärgiks on Soldino ja Pähklimäe linnaosade ajutise sideõhukaablite projekteerimine.
	3.3 ÜLDNÕUDED




3.3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- EVS 907:2010 „Rajatise ehitusprojekt”;

- Elektroonilise side seadus.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud geodeesia spetsialisti poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.

3.3.5 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.6 Narva Linnavalitsuse poolt väljastatud projekteerimistingimused lisada projekti kausta.
3.3.7 Esitada tabel teabega läbitava sideõhukaabli maaüksuste omanike kohta, mis on kinnitatud maakorralduse peaspetsialisti poolt.
3.3.8 Projekti koosseisus esitada originaalkooskõlastused.
3.3.9 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Ette näha kõigi olemasolevate tehnovõrkude korrasolek ja kaitse.

3.4.2 Muud nõuded: vastavalt OÜ Fill poolt väljastatud projekteerimisülesandele.

3.4.3 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.4 Konstruktiivne projektiosa: esitada Eesti Standarditega ettenähtud mahus.

	3.5  INSENERTEHNILISED ERITINGIMUSED



3.5.1 Eriosadele taotleda tehnilised tingimused ja projektid kooskõlastada vastavate           võrguvaldajatega.

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1   Tehnovõrkude valdajad.

3.6.2   Kinnistute ja ehitiste omanikud.
3.6.3   Ida-Eesti Päästekeskus.
3.6.4   Narva Linnavalitsuse  Linnavara ja Majandusamet.
3.6.5   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

linnapea 

Ants Liimets

	
	linnasekretär

